MEGVALLÁSOK – a termékenységre

Isten NEM tart vissza tőlem semmilyen áldást! Már kimondta az Ígéretet, majd a Fiát adta, hogy Út legyen az Ígéret beteljesedésére. Isten még nálam is jobban akarja, hogy gyerekeim legyenek!

Megbánom, hogy hittem annak az orvosi diagnózisnak, hogy nem lehet gyerekünk, és ezáltal együttműködtem vele. Megbánok minden kételkedést és hitetlenséget. Megbánom, hogy jobban hittem a körülményeknek, mint a Te Igazságodnak, Istenem! Segíts nekem, Szent Szellem, hogy észre vegyem a hitetlenség erődítményeit az elmémben, és hogy tiszta szívből higgyek abban, hogy igaz az, amit mondasz a méhemmel kapcsolatban, a termékenységünkről, a családunkról, az anyaságomról, az igaz.

Elutasítom az önsajnálatot és a szégyent, mert Isten különleges kegyelmében és jóságában részesültem és kiválasztott vagyok.

Jézus már elvette a gyalázatomat, mert Testén hordozta el azt. (Lukács 1, 25)

Úgy döntök, hogy csak abban hiszek, amit Isten Igéje mond. Minden embert, körülményt és emléket, ami nem Isten Igéjének igazságát hirdeti, hazugnak nyilvánítok. (Róm 3,4)

Csak az Ige alapján élek, hitben járok és nem látásban/nem az öt érzékszervem alapján ítélem meg a dolgokat. (Máté 4,4, 2Kor 5,7)

Jézusban maradok és az Ő Igéi bennem maradnak, ezért bátran kérhetek, amit akarok, és megkapom azt. (János 15,7)

Semmit sem kell tennem, hogy megkapjam és átvegyem a gyerekeimet! Jézus már mindent megtett értem! Megpihenek az Ő befejezett munkájában, és alázattal kitárom karjaimat, hogy fogadjam őket.

A meddő méhet Isten soha nem szánta életfogytiglani büntetésnek. Ez csak átmeneti, és meghívást jelent arra, hogy történelmet írjunk Istennel, mert a meddő méhek történelmet írnak. Ezért én is történelmet írok Istennel!

A kereszt bevégzett munkája miatt már meggyógyultunk minden betegségből és a szaporítószerveinkben lévő betegségből is. (Ézsaiás. 53,5. 1Péter 2,24)

Jézus átokká lett értünk, ezért meg vagyunk váltva a meddőség átkából. (Gal. 3,13)

A Krisztus Jézusban való élet Szellemének törvénye miatt szabad vagyok a bűn és a halál törvényétől, ezért szabad vagyok a bűn minden következményétől, például a betegségtől, a meddőségtől, a vetéléstől és a korai haláltól. (Róma 8,2)

Ez (vagyis az áldás, a gyógyulás, termékenység, az élet) Isten törvénye, ezért megparancsolom a testemnek, hogy engedelmeskedjen Isten Szavának. Jézus nevében azt parancsolom, hogy váljon láthatóvá mindaz, amit Jézus már megtett a kereszthalála és a feltámadása által.

Áldottak és termékenyek vagyunk, szaporodunk, sokasodunk és betöltjük a Földet. (1 Móz 1,28)

Nem vagyok többé meddő, mert Ő beültetett engem a házba, mint gyermekek boldog édesanyját. (Zsoltárok 113,9)

Gyümölcsöző szőlő vagyok az otthonomban, és a gyerekeim olyanok, mint az olajfacsemeték az asztalom körül. (Zsolt. 128,3)

Áldottak vagyunk, és nagyon sokasodunk és szaporodunk. (Zsolt. 107,38)

A családom olyan, mint Krisztus, a Jó Pásztor nyája, és távol marad tőlünk minden nyomorúság.

(Zsoltárok 107, 41)

Az Úr, az én Istenem bõvölködővé tesz, megsokasít, és a méhem gyümölcse bőségesen áldott. (5 Móz 30, 9)

Lehetetlen dolog lenne az, hogy én, vagy a férjem meddők legyünk, hiszen a Mindenható áldásai túláradóan, hatalmasan jelen vannak az életünkben. (5 Móz 7,14)

Életem egyetlen területén sincs vetélés vagy terméketlenség. (2 Mózes 23, 26)

Minden szégyenemet elvett a Megváltóm és helyette kétszeres áldásban és dicsőségben részesített engem. Nem zavarodok össze semmitől, hanem ujjongva részesülök az örökségemben. Életem minden területén kettős áldást tapasztalok és örökké tart az örömöm! (Ézsaiás. 61,7)

Nem gondolok vissza a régi dolgokra, és nem elmélkedek a régi, rosszul sikerült dolgokon. Íme, új dolgot cselekszik az én Istenem, ami most bontakozik ki! Utat készít nekem a vadonban és folyókat fakaszt a sivatagban. A méhem telve van élettel! (Ézsaiás 43,19)

Nem félek, mert nem vallok szégyent, nem pirulok, mert nem ér gyalázat! Ifjúságom szégyenét is elfelejtem, és azt a gyalázatot is, amit a meddőség okozott. (Ézs. 54,4)

Éneklek és dicsérem Istent, mert TÖBB gyermekem van, mint másoknak! (Ézs. 54,1)

Tágas teret keresek sátraimnak, kifeszítem sátorponyváimat teljes szélességükben! Meghúzom köteleimet, erősem leverem cövekeimet! Mert jobbra is, balra is terjeszkedni fogok, utódaim más népek birtokát veszik birtokba és az elpusztított városokat telepítenek be. (Ézsaiás 54, 2-3)

Mennyei Férjem megváltott. Bosszút állt mindazért, amit az ellenség az anyaság (a szülőség) területén elrabolt az életemből. Visszaadott nekem mindent, amit az ördög ellopott tőlem. (Ézs. 54:5)

A kereszten bevégzett munkájával Jézus beteljesítette az összes ígéretet az életemben, amelyek az Ő Igéjében vannak. Ezekre a becses ígéretekre azt mondom: IGEN és ÁMEN. (2 Kor. 1,20)

Jézus kereszten bevégzett munkája miatt átvehetjük most Ábrahám áldásait, amelybe az is beletartozik, hogy áldott a testünk gyümölcse és sok gyermekünk lehet. (5Móz 28,11)

Nem félek semmitől, mert a teljes szeretet minden félelmet kiűz és én nem a félelem szellemét kaptam, hanem a szeretet, erő és a józanság Szellemét. (1János 4,18. 2Tim. 1,7)

Én magam és az életem egy gazdagon termő anyaméhhez hasonlítunk, ami beteljesedést, sokasodást hoz. Isten Igéje, az élet magja rajtam keresztül aratást hoz.

Mivel Jézusban maradunk, semmi rossz nem érhet minket, sem járvány, sem betegség nem kerülhet a közelünkbe. Atyánk angyalait bízza meg, hogy vigyázzanak ránk, nehogy elbotoljunk a kőben. (Zsolt. 91,9-12)

Ábrahámhoz hasonlóan én sem a saját testem korlátaira figyelek (nem az én öt érzékszervemnek hiszek, és nem arra figyelek, ami bennem vagy a férjemben hiányosság), ezért nem ingadozok hitemben, nem hitetlenkedek Isten Igéreteiben, hanem megerősödök a hitben, dicsőítem Istent, és teljesen meg vagyok győződve arról, hogy amit megígért, azt Isten képes teljesíteni is az én életemben is. (Róm. 4,19-21)

Jézus a hit Szerzője és a Beteljesítője. Ő befejezi, amit Ő elindított bennem és a családomban - nem emberi erővel vagy hatalommal, hanem az Ő Szelleme által. (Zsid 12,2. Fil. 1,6. Zak. 4,6)

Boldogok vagyunk, mert tele van a tegezünk gyermekekkel! (Zsolt. 127,5)

Köszönöm, hogy noha sok évig könnyezve vetettem el az Ige magját, most ujjongva arathatom le a termést. (Zsolt. 126,5)

Áldott és boldog vagyok, mert megtapasztalom az ígéret beteljesülését, hiszen hiszek Isten Igéjében. (Lukács 1,45)

Isten az Ő Igéjének ereje által fenntartja terhességemet. (Zsidók 1,3)